 Blasphemy against Mohammed: Olórin Kano Yahaya Shariff-Aminu tí wọn dájọ ikú fún ti pe ẹjọ kòtẹmilọrùn Ẹni ọdun mejilelogun olorin naa sọ pe bi ile ẹjọ Sharia ṣe n ṣe ẹjọ ni ipinlẹ naa ko tọna ko si ba ofin ijọba awarawa mu.Shariff-Aminu ni ile ẹjọ giga Sharia da ẹjọ iku fun lọjọ kẹwaa oṣu kẹjọ ọdun 2020 ṣugbọn ti wọn fun un ọgbọn ọjọ lati ẹjọ tirẹ bi idajọ wọn o ba tẹ ẹ lọrun. Koda gomina ipinlẹ Kano ni oun ti ṣe tan lati tọwọ bọwe iku rẹ ni kete ti ọgbọn ọjọ naa ba ti pe.Ẹwẹ ninu iwe ipẹjọ kotẹmilọrun to fi ṣọwọ eyi ti agbẹjọro rẹ, Kola Alapinni kọ, ọdaran naa fi ẹsun kan amofin agba ipinlẹ Kano ati gomina.Ipẹjọ rẹ da lorii pe ẹjọ Sharia ti wọn da fun un ko tọna rara ko si ba ofin mu. O ni o ti tapa si ofin ijọba orilẹede Naijiria ti ọdun 1999 eyi ti wọn si ti ṣe atunṣe rẹ ni ti ẹtọ ọmọniyan. Bakan naa o ni ọran ti wọn ni oun da ko si ninu ofin rara. O fi kun un wipe ofin Sharia lee jẹ ojulowo ninu ilana ẹsin Islam tabi ni orilẹede ti ofin wọn fi aaye gba iru nkan bẹẹ amọ o ni ilu to lofin ijọba awarawa ni Naijiria eyi si ni ofin to ba lori ohun gbogbo.Yahaya ni ipinlẹ Kano ti kanju da oun lẹbi ti wọn ko si faaye gba oun lati sọ toun pẹlu bo ṣe jẹ pe ilana ofin wa nipinlẹ Kano.Olorin naa wa rọ ile ẹjọ pe ki wọn gbe ẹjọ ati idajọ naa ti ile ẹjọ Sharia da fun un ti sẹgbẹ kan ki wọn si bẹrẹ ẹjọ eyi ti yoo ṣe oun loore. A fí ara mọ ìdájọ ikú Sharia tó tọ sí Olórin Yahaya- ẹgbẹ Amòfin Mùsùlùmí ẹka ìpínlẹ Kano Ẹgbẹ musulumi ti wọn jẹ amofin, ẹka ti ipinlẹ Kano ti ọrọ olorin Yahaya Sharif Aminu ti sele ti sọrọ lori idajọ iku naa. Won ni ofin Sharia wa fun awon musulumi nikan ni eyi ti wọn si gbọdọ tẹle asẹ idajo re gẹgẹ bi o se tọ Sunah ẹsin Islam. Egbe yii ti oruko won n je Muslim Lawyers Association MULAN ẹka ti ipinlẹ Kano salaye ipo ti asẹ ofin Sharia wa ninu eto ilana ofin Naijiria. Won ni enikeni to ba jẹ musulumi ni Naijiria ni ilana ofin wa fi aaye gba ki wọn gbe lọ sile ẹjọ Sharia ki wọn si tẹle asẹ ti Adajọ Sahria ba pa bii ti Yahaya ti adajo Sharia da ẹjọ iku fun yii. Won ni ayafi ti Yahaya ba je elesin omiran ti kii se musulumi ti wọn yoo fi Sharia da ejo rẹ. Egbẹ MULAN sọ pe sisọrọ lodi si Anabi Muhammed ti Olorin Yahaya se yii ko tọ suna ninu ẹsin Islam rara ati pe idajọ Sharia tẹ awọn lọrun ninu ilana ofin. Koda, wọn se akawe awọn idajo ile ejo Supreme Court to jọ eyi. Ati pe ofin Sharia wa fun musulumi nikan ti o si gbọdọ tẹle e. Akomolede ati asa Yoruba: Ẹ wá kọ nípa àpòtí ìṣura èdè wa lórí BBC Yorùbá Ẹgbẹ MULAN wa parọwa fun awọn Aafa Islam pe ki wọn maa kọ awọn eeyan wọn sii nipa ofin, ilana ati ikọni ẹsin Islam gẹgẹ bi o se tọ suna lasiko yii ki iru idajọ Sharia bayii ma baa maa sẹlẹ. Ni ipari won ni ki awọn musulumi tubọ maa gbe ni alaafia ninu atejade naa ti Amofin Muhammad Sani Garba fọwọ si gẹgẹ bii alaga MULAN. Kini o ti sẹlẹ sẹyin? Àwọn ẹgbẹ Tijjaniyya ti yọwọ kílàńkó Yahaya Sharif kúrò láwo ẹgbẹ wọn ní Kano Ẹgbẹ Tijjaniyya ní ó tako ìkọni Sheikh Ibrahim Inyas Ẹgbẹ Musulumi Tijjaniyya ti yọ ara wọn kuro ninu ọrọ olorin ni ti wọn dajọ iku fun ni Kano. Wọn ni ohun ti Yahaya Sharif Aminu ṣe ti ileẹjọ Sharia fi ni ko gba idajọ iku nipasẹ isọrọ lodi si Anabi Muhammed ko ba igbagbọ ẹgbẹ ẹlẹsin Islam Tijjaniyya mu. Wọn ni nitootọ ni o bani ninujẹ pe ọdọmọkunrin ẹni ọdun mejilelogun naa gba iru idajọ. Ṣugbọn sisọ ọrọ odi si Anabi Muhammed ko tọna rara ninu ẹsin Islam. Alaga igbimọ Tijjaniyya ni ipinlẹ Kano, Mallam Muhammed Nura Arzai lṣalaye fun BBC pe ohun ti ọdọkunrin olorin naa ṣe yii tako ikọni ati igbagbọ Sheikh Ibrahim Inyas to jẹ olori wọn, O ni: Awa ọmọ ẹyin Shehu Inyas gbagbọ pe idajọ Sharia tọna ninu ẹsin Islam. Ki lo tun ti ṣẹlẹ lori idajọ Sharia ni Kano? Inú mi dùn pé wọn dájọ sísọkò pa bàbá arúgbó tó fipá bọmọ lòpọ Nigeria Sharia law: Àwọn òbí ní Kano dunú sí ìdájọ ikú fún bàbá ẹni ọdún 61 À ń dúró de ìgbẹjọ mìí tó tún n bọ láti pinu bí ẹjọ náà yòó ṣe yọrí. Bi wọn ba n pa awọn to n ṣe ọmọde baṣubaṣu pẹlu iwa nọbi, iṣoro yii yoo dinku. Lara awọn obi awọn ọmọ ti wọn ti fipabalopọ ni ipinlẹ Kano ni iha Ariwa Naijiria ti fi atilẹyin wọn han si ipinu ile ẹjọ giga julọ ti ẹsin Islam ti wọn dajọ iku fun baba agbalagba kan fun ẹsun ifipabanilopọ. Awọn obi naa woye pe ipinu ileẹjọ yii yoo nipa pataki lati mu adinku ba bi iwa ọdaran ṣe n pọ sii, ṣugbọn wọn ni ijọba gbudọ jara mọ iṣẹ lori idajọ ileẹjọ fun awọn oniṣẹẹ laabi ọhun. O dara fun wa gẹgẹ bii Musulumi ati tori bi ilu ṣe n lọ bayii tori bi wọn ba sọ pe nile aye yii, nkan bii ifipabanilopọ lee gbilẹ to bayii, iyẹn nipe eniyan ko wulo. Lakọkọ bi ẹ ba wo o daadaa, o lee da ẹmi ọmọde legbodo. Ọkunrin kan ti ko fẹ ka darukọ rẹ sọ fun BBC pe, ọọ idajọ iku yii fun awọn afipabanilopọ yo ṣeranwọ lati mu adinku ba bi iwa ọdarsn ṣe n pọ sii. Ọkan lara awọn baba awọn ti wọn fipabalopọ sọ pe mo funpe si ijọba ki wọn jọwọ bojuto iṣẹlẹ naa ki wọn si ri i daju pe awọn to ba rufin foju wina ofin niruu iṣẹlẹ bẹẹ ki ijọba si rii pe wọn gbe igbesẹ kiakia. Niwọn igba ti wọn ba ti lo ipa tabi ti wọn lo ohun ija, ofin yii fẹsẹ mulẹ ninu Suratuk Maidah ẹsẹ kẹtalelọgbọn. Risikat Moromoke Azeez: Inú èmí àti Òbí mi dùn nígbà ti Risi bí ọmọ olójú búlù- Wasiu Emi naa jẹri fun ọmọbinrin mi nile ẹjọ Baba kan naa sọ fun BBC pe wọn fipa ba ọmọ ohun to jẹ ọmọ ọdun mejila lopọ ni ọdun meji sẹyin ti ọrọ naa ko si tii kuro nile ẹjọ latigba naa di bayii. A n duro de igbẹjọ mii to tun n bọ lati pinu bi ẹjọ naa yoo ṣe yọri. O ni nigba ti wọn fipa ba a lopọ, nkan ri bakan bakan fun un titi tọmọ rẹ ko ṣe lọ ileewe mọ torii idẹyẹsi ladugbo. Bo ba jade, awọn ọmọde a pe tẹle e lẹyin wọn a maa kigbe le e lori bi oromadiyẹ. Inu wa ko dun si eyi rara. Aye ọmọ wa ko lalafia a si wa ninu ibanujẹ. Baba naa ni nigba ti iṣẹlẹ ọhun ṣẹlẹ, ọmọdebinrin naa ko le da pa itọ mọra afigba to dero ileewosan lori eyi, ṣugbọn Alhadulilah o lee gbe itọ duro fun ọpọ akoko bayii. Ati pe o ti pada si ileewe. Sharia Law in Nigeria: Wọn dájọ ikú fún Baba 61 tó fipá bọmọdé kan lò pọ ni Kano Iléẹjọ Sharia kan ní Kano ti ní kí wọn lọ sọkò pa bàbá ẹni ọdún mọkanlélọgọta kan. Adájọ Ibrahim Sarki Yola ni bàbá náà jẹbi ẹsùn fífi ipá bá ọmọ ọdún mẹwàá kan lò pọ.Adájọ Ibrahim Sarki Yola ni bàbá náà jẹbi ẹsùn fífi ipá bá ọmọ ọdún mejila kan lò pọ. Bàbá naa tí orúkọ rẹ ń jẹ Mati Audu ni ìròyìn sọ pé ó wá láti ìjọba ìbílẹ Tsanyawa ni ipinlẹ Kano. Agbẹnusọ ilé ẹjọ, Sharia ní ìpińlẹ Kano, ni ilé ẹjọ náà ri pé lẹyìn gbogbo ẹri to wà níwájú rẹ, ọkùnrin náà jẹbi ẹsùn ti wọn fi kàn. O ní ó fipa bá ọmọ ọdún méjìlá lòpọ ni abúlé Farsa ni ọdún 2019. Alaafin: Olori Aanu Adeyemi ṣàlàyé ìdí tó ṣe gẹ Oba Lamidi Adeyemi ti ìlú Oyo Bó tilẹ jẹ pé ìrú ìdájọ lórí ẹṣùn ìfipábanilòpọ kìí sábà wáyé, sùgbọn ọkùnrin náà tó ni ìyàwó nílé ni wọn ti ni o jẹbi ikú àti pé wọn ni láti sọ ọ lókuta pa ni gẹgẹ bi ìlànà òfin Sharia lórí irú ìwà bẹẹ. Ẹwẹ, agbẹnusọ náà ni, bàbá náà ni ẹtọ láti lọ sí ilé ẹjọ kòtẹmilọrun lórí ọrọ náà láàrín ọgbọn ọjọ. Èyí ni ìdájọ ikú ẹlẹkeejì ti ilé ẹjọ Sharia yóò dá láàrín ọsẹ kan ní ìpińlẹ Kano. Mo ti kọ Yahaya-Shariff Aminu Baban Gona lọmọ tẹlẹ- Bàbá Yahaya Bàbá ọmọ ti ilé ẹjọ Sharia ní ìpińlẹ Kano dájọ ikú fún sọ pé, òun ti kọ ọmọ òun lọmọ nítorí, òun ko fara mọ ki ènìyàn máá ri orúkọ ọlọrun fin. O sàpèjúwe ìwà to hù gẹgẹ bi èyí ti kò bá ìlànà ẹkọ Islaamu mu. Ìròyìn sọ pé, ọgbẹni Shuaibu ṣe àbẹwòsí ilé iṣẹ ọlọpàá Hisbah nípìnlẹ Kano lásìkò ti ìṣẹlẹ náà kọkọ jẹyọ ó ní ọmọ òun Yahaya Shariff Aminu Baban Gona kò si nínú ilé òun lásìkò tó hùwà ọdaran. O fi kún-un pé, òun pẹlú kò faramọ ìwà ti ọgbẹni Baban Gona hù pàápàá nílànà ẹsìn. Bákan náà ni bàbá rẹ dúpẹ lọwọ àwọn Hisbah fún ìgbésẹ oní wàrànsesà ti wọn gùnlé láti dáàbò bo ẹmí òun àti àwọn ẹbí òun lásìkò ti àwọn ọdọ wa kógun bá òun nílé ti wọn si dána su ilé òun. Àwọn ọmọ Nàìjíríà kò sinmi láti ànà lẹyìn tí ilé ẹjọ Sharia kan ní ìpínlẹ Kano dá ẹjọ ikú fún ọdọmọkùnrin ẹni ọdún méjìlélógún kan lórí ẹsùn pé ó sọrọ ódì sí ẹsìn Islam. Àwọn ọmọ Nàìjíríà sì ti ń gba ọrọ náà bí ẹni gba igbá ọtí. Ìdí rèé tí a fi ni kí a tan ìmọlẹ sí àwọn ǹkan ti o yẹ kí ẹ mọ nípa òfín Sharia. Ní ọdún 1999 ni òfin Sharia bẹrẹ lórílẹèdè Nàìjíríà nígbà ti gómìnà ìpińlẹ Zamfara nígbà náà lọhùún, Ahmed Sanni Yerima pè fún lílo òfin Sharia láwọn ìpińlẹ. Ṣùgbọn nígbà ti ó di ọdún 2000, àwọn ìpínlẹ méjìlá ní ìhà Àríwá ló ti darapọ mọ ètò ọhún, bákan náà ni wọn ṣe àfikún láti maa fi òfin Sharia dá ẹjọ tó bá níṣe pẹlú ìwà ọdaràn. Láti ìgbà yìí si ni ọpọ àwọn égbẹ ajàfẹtọ ọmọniyan ti ń rọ ijọba láti dá sí ìgbésẹ àwọn to ṣe àgbékalẹ yìí nítori ní ọpọ ìgbà ní ìdájọ Sharia máa n tẹ òfin ẹtọ ọmọniyan lójú mọlẹ. Ìpínlẹ méjìla tó di òpó ìhà aárèwá mu ní wọn ti ń lo òfin Sharia, àwọn musùlùmí to sì wà ni àwọn ìpínlẹ yìí nikan ni òfin Sharia le báwí. Báwo ni wọn ṣe ń lo òfin Sharia? Sáájú àsìkò yìí, ẹsẹ tó bá niṣe pẹlú ọrọ ara ẹni tí a sì gbé ẹjọ náà wá sọdọ àwọn aláṣẹ Islam nìkan ní wọn ń lo Sharia fún. Àwọn ẹṣẹ bíi kí ènìyàn ṣe àgbere Zina, èyí túmọ sí pé tí wọn bá ka ọkùnrin tàbi obinrin mọ níbi ìbálòpọ ti kìí sì ṣe pẹlú ọkọ tàbi aya wọn. Bákan náà ni bí ènìyàn bá muti tabi jale, ìdájọ Sharia ni wọn yóò dájọ fún irú ẹni bẹẹ. Bakan náà àwọn ìjìyà ti òfin Sharia mú daní lé jẹ sísọ ènìyàn ni okúta pa. Wọn máa ń lo òfin Sharia láti sàmójútó ọrọ ìgbéyàwó àti ogún pínpín láàrín àwọn Musulumi. Kíni ìpílẹ òfin Sharia? Kurani Sunna ìyẹn ojúlówó hadiit Qiyas Èrò pípé àwọn onímọ Ijma  eyi ni ìfẹnukò èròngbà àwọn onímọ òfin  Àwọn ilé ẹkọ ìmọ òfin bi Hanafi, Mailki, Shafii Hanbali àti Jafari, àwọn yìí ni wọn ń ṣètò bi wọn ṣe mú àwọn ìlàna tí wọn fi n lo òfin Sharia jade nínú Kùránì Mu amalat  ìbásepọ àwujọ ibadat etutu jkkk Báwo ni òfin Sharia ṣe n ṣiṣẹ ni Naijiria? Ìpínlẹ méjìlá ni Sharia tí ń ṣiṣẹ ni Naijiria, àwọn musùlùmí nìkàn ní wọn le ṣe ìdájọ wọn níbẹ. Àṣà Sharia ní ilé ẹjọ kòtẹmilọrùn tirẹ, ti wọn si máa n gbọ ẹjọ to níṣe pẹlú ẹsìn, ìwà ọdaran àti láàrìn àwọn mùsùlùmí síra wọn. Bákan náà ni ẹni ti wọn bá dá lẹjọ ní ilé ẹjọ Sharia le pé ẹjọ kòtẹmilọrun tàbi ilé ẹjọ tọ ga jùlọ ní àwọn ilé ẹjọ ìjọba orílẹ-èdè Naijiria. Sextuplet: Àdúrà Ìbùkún ló kú lẹyìn ọmọ mẹfà yìí- Ifeoma Thelma àti Onyemaechi Chiaka Adájọ ilé ẹjọ Sharia ti wọn ń pe ni Alkali maa n ni ẹkọ ìmọ Islam àti ti ìgbàlódé. Ẹjọ to bá pa mùsùlùmí àti ẹni ti kìí ṣe musulumi pọ, mùsùlùmí náà ni àṣẹ láti sọ ibi ti ó fẹ ki ìgbẹjọ náà ti wáyé. Àwọn ìdájọ ti ilé ẹjọ Sharia máa n ṣe ni Fífún ènìyàn lẹgba, Gígé apá tabi ẹsẹ ènìyàn, idájọ ikú tàbí kí wọn sọ ènìyàn lókuta pa.Gbogbo ìdájọ dá lórí irú ẹṣẹ tí ènìyàn bá ṣẹ. Wo ohun tí àwọn ọmọ Nàìjíríà ń sọ lórí dájọ ikú Yahaya Sharif-Aminu tó gba ìdájọ ikú lórí ẹsùn ọrọ òdì sí Ànọbì Awọn ọmọ Naijiria ti bẹrẹ si n fi erongba wọn lede lori itakun agbaye lẹyin ti ile ẹjọ Sharia kan ni ipinlẹ Kano ṣedajọjọ iku fun Yahaya Sharif-Aminu lori ẹsun pe o sọrọ odi si Anọbi. Bi awọn kan ṣe n sọ pe ile ẹjọ Sharia ko lagbara lati ṣedajọ iku fun eeyan ni Naijiria nitori ofin ijọba apapọ ni Naijiria n lo, lawọn miran n sọ pe ile ẹjọ naa ko ṣe daadaa to. Bẹẹ lawọn eeyan mii naa n sọ pe ko si ẹnikẹni to lẹtọọ lati sọrọ odi si Anọbi. Bashir Ahmad to jẹ oluranlọwọ fun aarẹ Buhari lori ọrọ ayelujara ti fi soju opo twitter rẹ pe oun faramọ idajọ iku fun Yahaya Sharif. O ni oun ko ni dakẹ lori igbagbọ oun nitori olorin naa gbe Imaamu ga ju anabi Muhammed lọ, o yẹ fun ikú ni. Awọn kan tilẹ ti n tọwọ bọwe lori itakun chanage.org pe ko kan an nipa fun ijọba apapọ lati da ẹsun ọrọ odi ni Naijiria. Muhsin Ibrahim ni ko si Musulumi ododo to yẹ ko sọrọ odi si Anọbi labẹ bo ti wu ko ri. BBC Africa Eye: ìwádìí ìkọks BBC fihàn pé àwọn kan ń jí ohun èèlò ìdáàbòbò ìjọba tà nígbo Uloma ni tirẹ sọ pe iwa iṣerubalu ni ki wọn maa mu eeyan fun ẹsun isọro odi. Ninu ero Ava, o ni ẹnikẹni to ba fi ọwọ si pe ki wọn yẹgi fun arakunrin ọhun ko yẹ ni ẹni to yẹ ko maa gbe papọ pẹlu awọn ọmọ Naijiria tootọ. Ẹ wo awọn ohun miran ti awọn ọmọ Naijiria n sọ nipa idajọ Ọhun. Ifẹhọnúhàn ń lọ lọwọ ní Belarus lẹyìn tí ìdìbò tùn gbé Ààrẹ Lukashenko tó ti wà nípò fún ọdún 26 wọlé Àjọ JAMB kéde ìlànà ìgbà ni wọlé tuntun fún àwọn ilé ẹkọ gíga Dẹrẹbà kẹkẹ Maruwa rí ẹwọn gbére he lẹyìn tó fi ipá bá ọmọ ọdún mẹrìnlá lòpọ Wọn ti sún ọjọ ìjà Mike Tyson pẹlú Roy Jones Jr síwájú Ìdí tí ìjóba ìpínlẹ Eko fí ṣí àwọn ilé ìwé kan padà A ti bẹrẹ ìwádìí lórí ibì tí owó tí àwọn adigunjalẹ gbé ní banki Okeho wọlẹ sí- Ọlọpàá Diezani gan an ní Hushmummy tó ń bú àwọn Yahoo boys- Àwọn Ọmọ Naijiria lórí Twitter Olùrànlọwọ pàtàkì fún ọrọ ibojì òkú, àti àwọn ipò òṣèlú mìíràn tó jẹ kàyééfì ní Nàìjíríà Asojú ìjọba orílẹ-èdè Lebanon ti kọwé fipò silẹ nítorí ìbágbàmù tó gbẹmi ènìyàn 200 Èèyàn 290 míràn ló ṣẹṣẹ fara káásá àrùn Covid-19 ní Nàìjíríà, 160 gbàwòsàn Ki lo ti ṣẹlẹ sẹyin? Wo ohun tó yẹ kí o mọ nípa olórin tí wọn dájọ ikú fún ní Kano Ọjọ Aje, ọjọ kẹwaa, oṣu Kẹjọ, ọdun 2020 ni ile ẹjọ kan ni Kano se idajọ iku fun ẹnu ọdun mejilelogun kan lori ẹsun pe o bá orúkọ Anọbi Muhammed jẹ. BBC ṣe agbeyẹwo igbeaye arakunrin naa, ohun ti mọ nipa rẹ ree: Wọn bi Yahaya Sharif-Aminu sinu ẹbi Mallam Aminu Shaaibu Sharifai to jẹ onimọ nipa ẹsin Musulumi lagbegbe Sharifai, ni ilu Kano. O bẹrẹ ileewẹ alakọbẹrẹ ni Goat Primary School, to wa lagbegbe Koki, lẹyin naa lo ṣe idanwo onipele ikẹta akọkọ ni GATC ni Gwale. Ko tẹsiwaju ẹkọ rẹ mọ lẹyin to kuro nile iwe girama, ṣugbọn o bẹrẹ si n ṣiṣe sobata. Yahaya tun kẹkọọ nipa imọ ẹsin Islam, o si sọ pe baba oun lo kọ oun gẹgẹ bii Shaykh. O jẹ ọkan lara awọn ọmọ ẹgbẹ Faira ni Tijjaniya, o si maa n gbadura nigba marun un lojumọ. Yahaya da ẹgbẹ kan silẹ lori ikanni WhatsApp fun awọn eeyan to ni ifẹ Anọbi Muhammed, o pe orukọ ẹgbẹ naa ni Umma Abiha. Ṣugbọn lọjọ Abamẹta, ọjọ kọkandinlọgbọn, oṣu Keji, ọdun 2020, ni ọkunrin kan bu ẹnu atẹ lu awọn ọmọ ẹgbẹ Tijjaniya ti Yahaya jẹ ọkan lara wọn lori ikanni WhatsApp ọhun lẹyin ti Yahaya sọrọ abuku si Anọbi, o si tun ka ọrọ Yahaya silẹ lor tẹlifoonu rẹ. Ọrọ odi to sọ yii lo sọ ọ di ẹni to n kawọ pọn rojọ niwaju adajọ ile ẹjọ Sharia ki wọn to dajọ iku fun un. Alaafin: Olori Aanu Adeyemi ṣàlàyé ìdí tó ṣe gẹ Oba Lamidi Adeyemi ti ìlú Oyo Agbẹnusọ ile ẹjọ giga ilu Kano sọ fun BBC pe, arakunbrin ọhun lẹtọ lati pe ẹjọ kotẹmilọrun lori idajọ iku naa. Oṣu kẹta ọdun 2020 ni awọn ọdọ kan ni Kano ti kọkọ ṣe ifẹhonuhan lori iru ijiya to yẹ Yahaya nitori ọrọ odi to sọ si Anọbi. Wọn si tun dana sun ile awọn obi rẹ lagbegeb Sharifa ni Kano nitori ẹsun kan naa. Ki lo ti ṣẹlẹ sẹyin? Olórin ọmọ Nàìjíríà kan gbà ìdájọ ikú fún bíba orúkọ Anọbi Muhammed jẹ Ilẹ ẹjọ Sharia kan ni ìpińlẹ Kano ti dájọ ikú fún olórin kan to jẹ ẹni ọdún méjìélógún nítori pé o bá orúkọ Anọbi Muhammed jẹ nipa gbigbe orukọ Imaamu kan ga ju ti Anọbi Muhammed lọ ninu orin rẹ. Igbẹjọ ilé ẹjọ Sharia náà sọ pé Yahaya Sharif-Aminu jẹbi ẹsùn pé orúkọ Anọbi Muhammed lọnà àìtọ nínú orin rẹ tó ń jà rànyìn lóri Whatsapp nínú oṣù kẹta ọdún yii. Olórin náà tó ti wà látìmọlé báyìí ti pé ẹjọ kòtẹmilọrùn lòdì sí ìgbẹjọ náà. Teach your children Yoruba: Wo àwọn òyìnbó tó ń kẹkọọ èdè Yorùbá ní Michigan, America Bó tilẹ jẹ pé lẹyìn ti orin náà jáde ni wọn ti mu ọmọkunrin olórín ọhun. Ọpọ àwọn afẹhónúhàn ló ti lo dáná sun ilé ẹbi àwọn ọmọkùnrin náà ti wọn sì ń péjọ síwájú ilé iṣẹ ọlọpàá Islam ti a mọ sí Hisbah pé a fi ti wọn bá ṣe ìdájọ to yẹ lórí ọmọkùnrin ọhún. Àwọn alátakò olórín náà ni pé, ó fi Anọbi wọlẹ ni nítori pé ó gbé orúkọ Imamu kan ga jú orúkọ Ànọbì Muhammed lọ Baba Obasanjọ kò ní àrùn Coronavirus- NCDC Ìdí rèé tí igbákejì Gómìnà Ondo Agboola Ajayi tún ṣe fi ẹgbẹ òṣèlú PDP sílẹ Ìyàwó Bukola Saraki fún tìyá-tọmọ olójú búlúù ní N250, 000! Ọwọ ikọ aláàbò STF tẹ afurasí mẹjọ tó lọwọ nínú ìpànìyàn lemọ-lemọọ Gúúsù Kaduna Ìdílé tí ọkọ da ọmọ síta tóríi ojú Búlùú tí wọn ní bá BBC sọrọ : Yahaya Shariff-Aminu ti wọn dajọ iku fun pe o sọrọ odi si Mohammed ni ilu Kano ti pe ẹjọ kotẹmilọrun niwaju ile ẹjọ giga kan niluu Kano. 